สวัสดีครับ รบกวนสอบถามตามนี้ครับเมื่อวันอังคารที่ 9 มีไข้ขึ้นสูง ไม่ไอ มีน้ำมูก แล้วกินยาลดไข้จนไข้ลงหมดวันพฤหัสที่ 11 แล้ววันศุกร์ที่ 12 มีออกกำลังกายแล้ววันเสาร์กลับมามีไข้ขึ้นใหม่ ไม่ไอ ไม่มีน้ำมูกจากนั้นวันจันทร์ที่ 15 ไปหาเพื่อตรวจไข้เลือดออก ทักว่าหน้าแดงมากมีแนวโน้มเป็นไข้เลือดออก จึงเจาะเลือด Test igG, igM แต่ไม่เจอเชื้อทางให้ยาละลายเสมหะ, ฆ่าเชื้อแบคทีเรีย, พารา ให้กิน 3 วันเพื่อดูอาการ หลังจากกินครบไข้ลดลง แต่ยังมีอาการคลื่นไส้ และคันตามตัวทุกวันปัจจุบันวันที่ 22 ตัวกลับมาอุ่นๆ และยังมีอาการคันตามร่างกาย + ตัวเหมือนมีจุดแดงๆ คล้ายๆ ส่าไข้ (บริเวณที่คันไม่มีผื่น)อยากทราบว่าอาการแบบนี้ต้องไปหาเพือเจาะเลือดใหม่หรือไม่ครับ
สวัสดีค่ะ การวินิจฉัยที่เป็นไปได้-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ ดังนั้นหากเป็นไข้มาตั้งแต่วันที่ 9 จนวันนี้ก็ยังมีไข้อยู่ จึงมีโอกาสเป็นไข้เลือดออกได้น้อยมากๆ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือด-ไข้เรื้อรังอาจเกิดจาก วัณโรค ไข้ไทฟอยด์ ติดเชื้อ HIV ติดเชื้อมาลาเรีย โรคเมลิออยโดสิส โรคไข้รากสาดชนิดต่างๆ เช่น ไข้พุพองเทือกเขาร็อกกี้ (Rocky mountain spotted fever) ไข้รากสาดพุ่มไม้หรือไข้รากสาดไรอ่อน โรคติดเชื้อไวรัสอีบีวี (EBV) เป็นต้นการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆควรกลับไปพบแพทย์หายังมีไข้สูง มีจุดเลือดออกตามตัว เพื่อตรวจร่างกายและตรวจเลือดเพิ่มเติม ถ้าไม่มีอาการในระบบใดเจาะจงก็อาจจะเป็นการติดเชื้อไวรัสหรือแบคทีเรียในร่างกายที่ไม่จำเพาะเจาะจง รักษาตามอาการ จนกว่าไข้จะลง